Þar er a.m.k. 20 gráðu frost . En þau geta stundum líka virkað eins og besti áburður fyrir gróður . Hversu stórt var gosið í Öræfajökli árið 1362 ? Nú rannsakar hópur undir stjórn þeirra Þorvalds Þórðarsonar , prófessors í eldfjallafræði , og Ármanns Höskuldssonar , vísindamanns og rannsóknaprófessors , sprengigosið í Öræfajökli árið 1362 . Hópurinn styðst m.a. við gjóskumælingar . „ Á einföldu máli snýst rannsóknin um að lýsa á magnbundinn hátt hegðun og framvindu gossins í Öræfajökli eins og hún er skráð í gjóskuna sem myndaðist í atburðinum , “ segir Þorvaldur . Markmið Þorvaldar og samstarfsfólks hans er að skilgreina eins nákvæmlega og kostur er þær breytur eða þætti sem einkenndu gosið , rishraða kvikunnar í gosrás , afgösunarhraða , kvikuútstreymi eða framleiðni í rúmmetrum á sekúndu , hæð gosmakkar auk þess að meta afl og þar með stærð gossins . Þau hefur hann verið duglegur að rannsaka hér heima og fengið til þess ófá tækifæri , m.a. í Eyjafjallajökli 2010 og Grímsvötnum 2011 en í bæði skiptin var hann prófessor við Háskólann í Edinborg . Nú er hann kominn heim . „ Gosið kom upp hátt í hlíðum fjallsins , líklega að verulegu leyti í öskju eða stórgíg í tindi fjallsins eða börmum hans . Þetta var þeytigos og gosefnin súr . Gjóskuhlaupin óðu áfram á allt að tvö hundruð kílómetra hraða Þorvaldur segir að niðurstöður séu að hrannast upp úr rannsókninni . Hann segir að gosið hafi byrjað með gjóskuhlaupum „ og við vitum núna að þau fóru meira en 20 kílómetra frá upptökum og fóru þá vegalengd sennilega á 100 til 200 kílómetra hraða á klukkustund . Þetta þýðir að þessi eldský voru við rætur eldfjallsins á innan við þremur til sex mínútum frá upphafi goss . Þekkingin getur bjargað mannslífum Þegar Þorvaldur er spurður um gildi þessarar rannsókn fyrir vísindin almennt og samfélagið segir hann að svarið sé ekki einfalt . „ Nákvæm þekking á viðburðum eins og gosinu í Öræfajökli árið 1362 mun hjálpa okkur við að gera raunsæjar viðbragðsáætlanir og vonandi áætlanir sem munu bjarga mannslífum .